# Príkaz ministra č. 30/2021,ktorým sa mení príkaz ministra č. 28/2018, ktorým sa zriaďuje Rezortná koordinačná skupina pre európske záležitosti Ministerstva školstva, vedy, výskumu a športu Slovenskej republiky

Gestorský útvar: sekcia medzinárodnej spolupráce a európskych záležitostí ev. č.: 2021/17368:1-A1520

 tel.: 02/593 74676

Minister školstva, vedy, výskumu a športu podľa článku 12 ods. 2 písm. f) druhého bodu Organizačného poriadku Ministerstva školstva, vedy, výskumu a športu Slovenskej republiky vydáva tento príkaz:

### Čl. 1

Príkaz ministra č. 28/2018, ktorým sa zriaďuje Rezortná koordinačná skupina pre európske záležitosti Ministerstva školstva, vedy, výskumu a športu Slovenskej republiky sa mení takto:

1. V prílohe článku 3 odsek 5 znie:

„(5) Člena RKS môže na rokovaní RKS zastupovať v čase jeho neprítomnosti dočasne poverený zástupca, ktorý má počas rokovania RKS práva člena RKS v plnom rozsahu. Člen RKS bezodkladne pred rokovaním RKS oznámi tajomníkovi RKS svoju neprítomnosť a meno dočasne povereného zástupcu.“.

1. V prílohe článku 3 ods. 7 písm. c) sa slová „štátneho tajomníka“ nahrádzajú slovami „generálneho riaditeľa sekcie“.
2. V prílohe článku 3 ods. 7 písm. d) sa slová „generálneho riaditeľa sekcie“ nahrádzajú slovami „riaditeľa odboru, v ktorého pôsobnosti je koordinácia prípravy a implementácie politík Európskej únie a iniciatív“.
3. V prílohe článku 4 odsek 1 znie:

„(1) Predsedom RKS je generálny riaditeľ vecne príslušného organizačného útvaru na koordináciu európskych záležitostí ministerstva.“.

1. V prílohe článku 4 ods. 2 písm. c) sa slová „generálnym riaditeľom vecne príslušného útvaru“ nahrádzajú slovami „riaditeľom odboru, v ktorého pôsobnosti je koordinácia prípravy a implementácie politík Európskej únie a iniciatív,“.
2. V prílohe článku 5 odsek 1 znie:

„(1) Podpredsedom RKS je riaditeľ odboru, v ktorého pôsobnosti je koordinácia prípravy a implementácie politík Európskej únie a iniciatív.“.

### Čl. 2Účinnosť

Tento príkaz nadobúda účinnosť 1. septembra 2021.

**minister**

## Obsah

[Príkaz ministra č. 30/2021, ktorým sa mení príkaz ministra č. 28/2018, ktorým sa zriaďuje Rezortná koordinačná skupina pre európske záležitosti Ministerstva školstva, vedy, výskumu a športu Slovenskej republiky 1](#_Toc78195265)

[Čl. 1 1](#_Toc78195266)

[Čl. 2 Účinnosť 2](#_Toc78195267)

[Obsah 3](#_Toc78195268)